**ВЕЋУ ЗА СТУДИЈЕ ПРИ УНИВЕРЗИТЕТУ**

**УНИВЕРЗИТЕТА У БЕОГРАДУ**

**ПРИЈАВА ТЕМЕ ЗА ИЗРАДУ МАСТЕР РАДА**

Обраћам се Већу за студије при Универзитету Универзитета у Београду молбом да ми се, као студенту академских мастер студија: Религија у друштву, култури и европским интеграцијама, 120 ЕСПБ, одобри израда мастер рада.

**Наслов тезе:**

**Велики црквени раскол-узроци раскола и покушаји уједињења**

**Научни циљ предложене тезе**:

У процесу удаљавања Источне и Западне цркве доминатни су богословски узроци,међутим не могу се занемарити ни други,небогословски фактори који су довели до најтрагичнијег догађаја у историји Цркве.Друштвено-политички контекст,културне разлике,различитост менталитета,људски фактор изражен у личностима цариградског патријарха и римског папе,односно кардинала Хумберта, незаобилазни су у тражењу одговора на питање шта је нарушило хиљадугодишње јединство Цркве.

Процес раздвајања две Цркве трајао је вековима,као што вековима Цркве покушавају превазићи раскол и доћи до поновног јединства.

Када су се појавили први знаци могућег раскола,у којој мери су разлике у језику и култури погодовали томе,шта је довело до непремостивог јаза на теолошком ,догматском и литургијском плану предмет је нашег истраживања у оквиру обраде постављене теме.Анализирајући узроке који су довели до Великог раскола,долази се до закључка да је веома тешко утврдити хронолошки оквир теме,с обзиром да су се узроци раскола таложили вековима,ипак посебну пажњу посветићемо Пето-шестом сабору који је одржан 691-692.године у Цариграду,и сазван од стране цара Јустинијана II ,и који је недовољно истражен и заступљен у нашој историјској и богословској литератури,а није мали број истраживача и научника који управо овде виде почетке процеса раздвајања Источне и Западне цркве.

.Циљ овог рада јесте да истражи почетке и узроке раскола,као и последице раскола на историју хришћанства и Европе. Такође,покушаћемо да раскол посматрамо и из перспективе Католичке цркве,у настојању да дођемо до објективног одговара на питање –ко се од кога отцепио 1054.године? Сва трагичност раскола најбоље се може сагледати управо анализирајући и истражујући покушаје уједињења Цркава.Лионска и Флорентинска унија остале су забележене у историји као лош модел у покушају постизања јединства Цркава.Најбитнији догађај након Велике шизме десио се 7.12.1965.када су у предвечерје Другог ватиканског сабора укинуте анатеме из 1054.,али и сам Други ватикански сабор отворио је нове могућности и перспективе дијалога.Интензивирање дијалога у новије време преко сусрета православних и католичких представника на највишем нивоу,сведоче да је раскол незацељена рана у организму Цркве Христове,и без обзира на околности, немирење са расколом као коначним стањем,како на Истоку,тако и на Западу,то и потврђује.Тежак положај хришћана у појединим деловима света пробудио је свест о потреби хомогенизације источног и западног хришћанства,чији резултат је управо интензивирање дијалога,а што се препознаје у сусретима водећих личности православних цркава и Католичке цркве у новије време.Такође,о јединству Цркве говори се и у контексту интеграција на ширем плану,односно односу хришћанства према европским интеграцијама.

**Предмет рада:**

Главни предмет овог рада јесте истраживање узрока Велиог црквеног раскола, где се Пето-шести сабор јавља као догађај у коме почињу озбиљне размирице између Истока и Запада у црквеном смислу,мада ћемо укратко истраживати узроке раскола и пре Трулског сабора,односно разлике које су могле указати на могућност потпуног отуђења Истока и Запада.Неке теме које је афирмисао овај сабор ,а посебно поједини канони,изазвали су негативну реакцију на Западу,и ту посебно истичемо 36.правило Пето-шестог сабора које одређује Цариград за престоницу једнаку Риму.

Покушаћемо да у раду истражимо и даље заоштравање црквене кризе између Истока и Запада,као и сам Велики раскол који се десио 1054.и који ни до данас није превазиђен.Како се раскол види из угла Католичке цркве,предмет је једнаког интересовања при обради ове теме,у смислу тражења једног објективног одговора на питање –ко се од кога отцепио?

Поред истраживања узрока раскола,важан фактор за целовито сагледавање све трагике овог догађаја,јесу и последице раскола,као и бројни покушаји уједињења Цркава до данас,када ти покушаји бивају инензивирани на обе стране.Историја дијалога има своје негативене иницијативе,као што је случај са потписивањем унија,али има и своје позитивне покушаје и резултате.

Један од важних извора за сагледавање перспективе дијалога јесу документи Другог ватиканског концила ,посебно Декрет о екуменизму,и нарочито део који говори о посебном положају источних цркава,односно укидање анатема између Цариграда и Рима 1965.г., што се и десило у предвечерје II ватиканског сабора.

У којој мери су богословски разлози довели до Великог црквеног раскола,а на који начин су томе допринеле одређене политичке околности ,различитост културних претпоставки,као и неки други фактори ,тежишна је перспектива у покушају сагледавања и расветљавања ове проблематике.Исти аспект је присутан и у истраживању историје дијалога две Цркве.Унутрашњи ,црквени разлози за јединством цркве Христове увек су присутни,али исто тако и одређене друштвено-политичке околности са своје стране могу да утичу на јачање тежњи за превазилажењем раскола,као што је страдање хришћана широм света почетком трећег миленијума утицало на савест Цркава у смислу одговорности,али је истовремено пробудило и свест о зјаедничкој хиљадугодишњој историји,односно на који начин савремени друштвено-политички интеграцијски процеси могу да инспиришу јачање тежњи и за јединством Православне и Католичке Цркве.

У ишчекивању Свеправославног сабора који ће се одржати крајем јуна на Криту,предсаборска документа наговештавају могућност да једна од важних тема буде однос Православне и Католичке цркве.У том смислу тема о Великом црквеном расколу,узроцима,али и последицама раскола,као и перспективама дијалога у смислу превазилажења разлика и постизање јединства,добијају додатну актуелизацију.Недоумице које се јављају при употреби термина „сестринске цркве“,као дилема да ли тај термин има догматско утемељење или је само реч о емотивном значењу,могле би бити јасније након овог Сабора.Припреме и писање овог мастер рада одвијаће се и у периоду припреме и одржавања Свеправославног сабора на Криту,тако да ћемо са интересовањем пратити одредбе које се тичу односа према Католичкој цркви,и уколико их буде, свакако ће наћи своје место у овом мастер раду.

**Методе рада:**

Током израде мастер рада настојаћемо да теми приступимо са више аспеката,што ће укључивати и неопходан интердисциплинарни приступ,у покушају да тему расветлимо узимајући у обзир историјске околности,културни контекст,и наравно кључни,богословски аспект,који су условили најтрагичнији догађај у историји хришћанства.

У поступку израде рада ,анализирајући тему из више углова,користићемо документа релевантних сабора,конференција,из којих се могу сагледати узроци раскола,али и последице,као и научне,истраживачке радове који се баве темом Великог црквеног раскола.Узећемо у обзир и радове,као и текстове,који се односе на историју дијалога две Цркве у покушају остваривања јединства.

Компаративна метода ће бити заступљена нарочито у покушају анализе како православних,тако и католичких извора.

Догматски метод ће бити доминантан,с обзиром да је првенствено у питању догматска,и уоште теолошка проблематика.Међутим,проблематика везана за раскол превазилази догматске и црквене оквире,укључујући низ фактора,као што су историјски,друштвено-политички,културни,тако да ће бити примењени и историјски,као и социолошки метод,у смислу анализе друштвених претпостваки које утичу на црквени живот и у корелацији су са њим.

Предлог структуре (по поглављима):

Садржај

Предговор

**I** Увод (значај теме и циљ проучавања)

**II** Хришћанство на Истоку и Западу у првим вековима-разлике

**III** Пето-шести сабор,несугласице између Истока и Запада

**IV** Политички,културни и црквени фактори на путу ка отуђењу Истока и Запада

**V** Кулминација кризе-Велики црквени раскол 1054.г.

**VI** Последице раскола

**VII**  Покушаји уједињења Цркава-Лионска и Флорентинска унија

**VII**I Укидање анатема 1965. у предвечерје II ватиканског сабора

**IX** Перспективе дијалога између Православне и Католичке цркве **у** XX и XXI веку.

**X-**Свеправославни сабор ,однос према Католичкој цркви

**XI–** Закључак

**–** Литература

Биографија аутора

**Литература:**

1.А.В.Карташов,Васељенски сабори,ПБФ,Београд,2009.

2.A.Kartašov,Ujedinjenje Crkava u svetlu istorije

<http://www.verujem.org/teologija/kartasov.htm>

3.B. Фидас,Канонско право,Богословски факултет СПЦ,Београд,2001

4.А. Шмеман,Историјски пут Православља,Цетиње,1994.

5.Н. Афанасјев,Студије и чланци,Преподобни Рафаило Банатски,Вршац,2003.

6.Џ.Мајендорф,Империјално јединство и хришћанске деобе,Каленић,Крагујевац,1997.

7.Ј.Мајендорф,Православна црква јуче и данас,превод Р.Поповић,Београд,1998.

8.Ј.Мајендорф,Да ли су се Исток и Запад срели у Фиренци?,Видослов бр.49.

9.Ј.Мајендорф,Св.Петар у византијском богословљу

<http://www.verujem.org/pdf/majendorf_petarm.pdf>

10.Ј.Мајендорф,Истински и лажни екуменизам

<http://www.verujem.org/pdf/majendorf_istinski_ekumenizam.pdf>

11.З.Крстић.Будућност хришћанства у Европи

<http://www.verujem.org/teologija/krstic_buducnost.htm>

12.А. Добрић,Српско-енглески и енглеско.српеки теолошки речник

<http://www.verujem.org/pdf/srpsko_eng_teoloski_recnik.pdf>

13.Међусобне анатеме Рима и Константинопоља из 1054.и њихово укидање из 1965.

<http://www.verujem.org/ekumenski_dijalog/anateme.htm>

14.Споразум из Баламанда

<http://www.verujem.org/ekumenski_dijalog/balamand.htm>

15.Заједничка декларација (изјава) папе Бенедикта XVI и патријарха Вартоломеја

<http://www.verujem.org/ekumenski_dijalog/zajednicka_izjava.htm>

16.Х.Јанарас,Ка једном новом екуменизму

<http://www.verujem.org/teologija/h_janaras3.html>

17.Декларација Dominus Jezus,Ватикан,2000.

<http://www.verujem.org/ekumenski_dijalog/dominus.htm>

18.II vatikanski koncil,domumenti,Kršćanska sadašnjost,Zagreb,1986.

19. Заједничка међународна комисија за богословски дијалог између Римокатоличке и Православне цркве,Еклисиолошке и канонске последице светотајинске природе Цркве (Равена,2007)

<http://www.verujem.org/ekumenski_dijalog/ravena.htm>

20.Епископ захумско-херцеговачки и приморски Атанасије,Дела апостолских ученика,Врњачка Бања-Требиње,1999.

21.Седам стубова премудрости,Историја васељенских сабора,превео и приредио Младен Станковић,Предањске студије,Београд,2008..

22.ΓΕΩΡΓΙΟΥ Χ.ΓΚΑΒΑΡΔΙΝΑ Η ΠΕΝΘΕΚΤΗ ΟΙΚΟΥΜΕΝΙΚΗ ΣΥΝΟΔΟΣ ΚΑΙ ΤΟ ΝΟΜΟΕΘΙΚΟ ΤΗΣ ΕΡΓΟ ΕΚΔΟΣΕΙΣ,ΚΑΤΕΡΙΝΗ,1998.

23.Η οικουμενικοτητα τις Πενθεκτης εν Τρουλλω Συνοδου: υπο καθηγητου κ Βλασιου Φειδα,ΕΠΙΣΚΕΨΙΣ,αριθμ.486,31.ΔΕΚΕΜΒΡΙΟΥ 1992.

24.Светигора,Великопосни број,1993.г.

25.Ж.Дагрон-Цар и првосвештеник,Clio,Београд,2001.

26.Х, Г, Брек,Византијски миленијум,Clio,Београд,1998.

27.Н.Афансјев,Una Sancta,Студије и чланци,Вршац,2003.

28.M.Brant,Srednjovijekovno doba povijesnog razvitka,I,Zagreb,1980.

29..Ј.Брија,Речник православне теологије,превод:еп.Митрофан,Београд,1997.

30.П.Василијадис,Исток и Запад,-патријарховање Св.Фотија Цариградског,Београд,2003.

31..Т.Бер,Православна црква,превод Љ.Благојевић,Београд,2001.

32.Z.Vuković,Veliki istočni raskol 1054.Bilten franjevačke teologije 1-2,Sarajevo,2004.

33.Д.Глумац,Да ли је Христова последња вечера била пасхална,Богословље,VIII,1933.

34.Д.Глумац,Библијска археологија,Београд-Србиње,1999.

35.Justo I.Gonzales,The story of Christianity,Peabody,Massachusetts,2005.

36..Х.Грегоар,Рим и Византија-историјска истина о грчкој шизми,превод Ж.М. Mаринковић,Хришћанска мисао,1-4.,1938.

37..Ш.Дил, Историја византијског царства,превод Р.Перовић,Београд,1933.

38.Α.Δημητρακοπουλος,’Ιστορια του σχισματος της Λατινικης ‘Εκκλησιας απο της Ορθοδοξου Ελληνικης,Αθηναι,1996.

39.И.Добротворскии,Борба и разделение церквеи в половине XI в.,*Христианское чтение,*II,С.Петербург,1868.

40. F.Dvornik,The Photian Schism History and legend,Cambridge,1948.

41. G.Every,The Byzantine Patriarchate,London,1947.

42..Ј.Зизјулас,Догматске теме,превод С.Јакшић,Н.Сад,2001.

43. N.Ikić,Ekumenske studije I dokumenti,Izbor ekumenskih dokumenta Katoličke I Pravoslavne Crkve s popratnim komentarima,Sarajevo,2003.

44.H.Jedin,Velika povijest Crkve,III/1,Zagreb,1971.

45. I.Congar,Istočni raskol-zabilješke,prevod,dr J.Paša,Zagreb,1971.

46.I. Kongar,Devet vekova kasnije,Beogradska nadbiskupija,2015

47.К.Керн,Света Литургија,превод С.Продић,Шибеник,2003.

48.Б.Крсмановић,Успон војног племства у Византији XI века,Београд,2001.

49.А.П.Лебедев,Свештенство древне васељенске цркве,превод М.Станковић,Београд,2002.

50.Џ.Линч,Историја средњевековне Цркве,превод Д.Живојиновић и Б.Танчић,Београд,1999

51.Џ.Мајендорф,А.Шмеман,Н.Афанасјев,Х.Куломзин,Примат Апостола Петра-становиште Православне Цркве,превод Ј.Олбина,Крагујевац,1989.

52.Н.Милаш,Словенски апостоли Кирил и Методије и истина православља,Београд,1985.

53.D.M.Nicol,Byzantium and the Papacy in the 11 centuru,The journal of ecclesiastical history,13,1902.

54.M.A.Orphanos,Јелинско и латинско богословско поимање исхођења Духа Светог,превод Д.Перовић,Међународни научни симпосион-950 година од пада Цариграда у руке крсташа (1204),Београд,2004.

55.Г.Острогорски,Историја Византије,Београд,1969.

56.Ј.Пеликан,Богословски узроци раскола између Истока и Запада,превод Н.Билић,Видослов,2006.

57.J.Pelikan,Мелодија теологије,Јасен,ΦΙΛΟΘΕΟΣ,Београд,Никшић,Требиње,2005.

58.Ј.Пеликан,Прекретница историје,Видослов бр.46.

59.С.Булгаков,Код студенца Јаковљевог (О стварном јединству подељење Цркве у вери,тајнама и молитвама)

<http://www.verujem.org/teologija/bulgakov.htm>

60.Еп.Иринеј Буловић,Српска црква и екуменизам

<http://www.verujem.org/teologija/bulovic.htm>

61.А.Ђаковац,Кратки преглед историје ратвоја екуменског покрета

<http://www.verujem.org/teologija/djakovac_istorija.htm>

62.Г.Флоровски,Православни екуменизам у 19.веку

<http://www.verujem.org/teologija/florovski_pravoslavni_ekumenizam.htm>

63.Ј.Поповић,Опћа црквена историја,I,Сремски Карловци,1912.

64.Р.Поповић,Васељенски сабори-одабрани документи,Србиње-Београд-Ваљево,1997.

65.Р.Поповић,Појмовник црквене историје,Београд,2000.

66..Р.Поповић,Православне помесне Цркве,Београд,2004.

67.Р.Поповић,Историјски и богословски оквири светог V васељенског сабора,V васељенски сабор,Србиње,2004.

68.Р.Поповић,Извори за црквену историју,друго допуњено издање,Београд,2006.

69.Р.Поповић,Хришћанство у историји,Зборник студија из Црквене историје,ПБФ,Београд,2011.

70.S.Romac,O Kristu,Crkvi i čovjeku u ozračju nedokučivoga, II ,Kršćanska sadašnjost i hrvatski naddušebrižnički ured u Njemačkoj,Zagreb-Frankfurt,1984,

71.S.Senc,Grčko-hrvatski rječnik,Zagreb,1910.

72.С.Скабаланович,Разделение церквеи при патриархе Михаиле Керуларије,Христианское чтеније,II,С.Петербург,1884.

73.В.Станковић,Цариградски патријарси и цареви македонске династије,Београд,2003.

74.В.Татакис,Византијска философија,превод В.Никчевић,Београд-Никшић,2002.

75.Ф.Успенски,Историја Византијског царства-период Македонске династије 867-1057.превод Р.Божић,Београд,2000.

76.Β.Φειδα,Εκκλησιαστικη ιστορια,II,Аθηνα,1998.

77.A.Franzen,Pregled povijesti Crkve,prevod J.Ritig,Kršćanska sadašnjost,Zagreb,1996.

78.Џ.Холмс,Оксфорска историја средњовековне Европе,превод С.Баранац,Београд,1998.

79.J.M.Hussey,Church and learning in the Byzantine Empire,Oxford,1986.

80.R. Radić,Trijumf hrišćanstva,Zavod za udzbenike,Beograd,2013.

81.R. Radić,Carigrad-priče sa Bosfora,Evoluta,2015.

82.R. Radić,Strah u poznoj Vizantiji,Evoluta,2014.

83.R. Radić,Vizantija-purpur i pergament,Evoluta,2015

84.R.Radić,Romejski svet-kratka istorija svakodnevnog života u Vizantiji,,Zavod za udzbenike,Beograd,2012.

85.Šarl Dil, Istorija Vizantije,Edicija,2010.

86.Владислав Пузовић,Црквене и политичке прилике у доба Великог раскола 1054.године,Хришћански културни центар,Београд,2008.

87.Хришћанство и европске интеграције,група аутора,Хришћански културни центар,Београд,2003.

88.З.Крстић,Ванвременска актуелност канонског предања Цркве на примеру канона Прво-другог помесног Цариградског сабора,Богословље,1,2013.

89.Свето писмо /Нови завјет,превод Комисије Светог архијерејског синода Српске православне цркве.Библијско друштво Србије,2013.

90.Recepcija Drugog vatikanskog sabora,Zbornik radova XIX medjunarodnog znanstvenog skupa,Split,24-.26.listopada 2013.Crkva u svijetu,Katolički bogoslovni fakultet,Split,2014.

Списак литературе ће у току писања рада бити допуњен

**Студијски програм:**

*Религија у друштву, култури и европским интеграцијама, 120 ЕСПБ*

**Наслов тезе:**

**Велики црквени раскол-узроци раскола и покушаји уједињења**

**Кандидат:**

**Милена Миловановић (12/2014)**

**Чланови комисије:**

**1Доц.др Растко Јовић**

**2.Доц. др Раде Кисић**

**Ментор:**

**Доц.др Маја Николић**

**Изјава о академској честитости**

*Милена Миловановић 12/2014.*

Својим потписом гарантујем да ћу се у току студија, а нарочито у току израде мастер рада, у потпуности уздржати од плагирања, односно копирања туђих идеја и њиховог презентовање као сопствених, без одговарајућег признавања ауторства.

Разумем да копирање туђих идеја може бити извршено из књига и часописа и података који могу бити представљени у табелама, дијаграмима, дизајну, плановима, фотографијама, филму, музици, формулама, вебсајтовима, компјутерским програмима и на други начин. Јасно ми је да плагијат такође укључује и представљање, употребу и дистрибуирање рада предавача или других студената као сопствених.

Свјестан сам да намерним присвајањем идеја других и приказивањем као сопствених чиним повреде Закона о ауторском и сродним правима, као и других закона и одговарајућих аката Универзитета у Београду.

**У Београду,12.маја,2016. године**

**Потпис студента**

**-------------------------------------------------------**

**Радна биографија**:

Рођена сам 3.9.1964.у Бијељини.Завршила сам Гимназију „Филип Вишњић“ у месту рођења.Дипломирала сам на Православном богословском факултету у Београду 2005. просечном оценом 8,23. Претходно сам завршила Богословски институт СПЦ,1996.просечном оценом 8,47.

Завршила Специјалистичке студије новинарства при Новосадској новинарској школи,2007.

Радим у школи као вероучитељ.Једно време хонорарано сам радила на РТРС у редакцији за културу,односно редакцији за религијски програм.

Похађала сам бројне семинаре у организацији Konrad-Adenauer,Образовног центра за демократију и људска права Civitas у БиХ, OSCE-а и Републичког педагошког завода Републике Српске.

Учествовала сам на Међународној конференцији „Верске заједнице,медији и демократија“,у организацији Новосадске новинарске школе,2004. Излагање је објављено у Зборнику који је издала Новосадска новинарска школа.Служим се енглеским језиком а познајем руски и грчки. Информатички је описмењена. Октобра 2014. уписала сам интердисциплинарне мастер студије „Религија у друштву, култури и европским интеграцијама“ при Универзитету у Београду.

Ментор: Студент:

Проф.др Маја Николић Милена Миловановић